ועדת הכספים, כנסת 17, פרוטוקול מספר 329, 2007-02-28 10:30

יעקב ליצמן: בוקר טוב, אני פותח את הישיבה, הנושא שלנו הוא ארגון זק"א.

יעקב ליצמן: בזמנו עזרתי כדי שיקבלו תקציב מהממשלה.

יעקב ליצמן: חשבתי שצריך לעזור להם כי זה ארגון חשוב.

יעקב ליצמן: החשב הכללי במשרד האוצר אמר שצריך להכין קריטריונים, הם הכינו אותם אבל זה לא התקדם עד לרגע זה, זה כבר כמה חודשים.

יעקב ליצמן: לכן ביקשתי לזמן את הדיון הזה, אני רוצה לשמוע מנציג החשב הכללי איפה עומדים הדברים.

לירן שטרן: הייתה לנו בעיה מסוימת, משום שלא היו בידי זק"א נתונים של האנשים שהועברו.

לירן שטרן: אנחנו מבינים את הבעייתיות בזה, ובהתאם לאישור הלשכה המשפטית נעביר.

יעקב ליצמן: זק"א העבירה למכון את השמות.

יעקב ליצמן: יש בעיה במכון.

ניסן סלומינסקי: מה אומרת ההצעה?

ניסן סלומינסקי: שלא יצטרכו את המכון?

יעקב ליצמן: אני לא רואה שנותנים את הכסף.

יעקב ליצמן: מדובר על סכום חד-פעמי, וכולנו חושבים שזק"א צריכה לקבל אותו.

יעקב ליצמן: חפשנו דבר חוקי שאפשר לעשות, ואני שמח שהגיעו למסקנה, גם על דעת היועצים המשפטיים, שאפשר להגיע לדרך חוקית.

ניסן סלומינסקי: זה עדיין שייך ל-2006.

יעקב ליצמן: כן.

ראובן ריבלין: הוא יקבל את זה ב-2007.

ראובן ריבלין: אנחנו נכווינו כבר.

ראובן ריבלין: החלטנו על אותו סיוע, שהציבור רוצה לתת לזק"א בגלל פעילותו החשובה, שאין אחר שעושה אותה.

ראובן ריבלין: זה ארגון שאנחנו צריכים לברך יום-יום שהם נמצאים, מה היינו עושים אם לא.

ראובן ריבלין: החלטנו להעביר להם, בהסכמת אגף התקציבים, מיליון וחצי שקלים.

ראובן ריבלין: באוצר, כדי שלא יהיו תקדימים לא טובים, מתחילים לייצור אחרי זה כל מיני קריטריונים, כדי שהדברים יעלו בקנה אחד עם העבודה ועם הסדר.

ראובן ריבלין: אבל כאשר העניין הזה הופך להיות לאיזשהו משחק, שאגף התקציבים מסכים, יחד עם הממשלה, מתוך ידיעה שהחשב הכללי אחר כך יקבע כל מיני תנאים והתניות שיהפכו את כל ההחלטה פלסתר, אני רוצים להגיד - - -

לירן שטרן: לא הייתה כוונה כזו.

ראובן ריבלין: אף פעם לא הייתה כוונה כזאת, תמיד הייתה תוצאה כזאת.

ראובן ריבלין: אני שואל אותך, אני רוצה להבין באיזה תאריך, תוך כמה שעות, תוך כמה ימים, מקבלים את הכסף?

לירן שטרן: הבטחנו לחבר הכנסת ליצמן שבשבוע הבא נעדכן - - -

יעקב ליצמן: אמרתי שאני צריך להוסיף משהו; כפי שנהוג בוועדה, ביום רביעי נקיים מעקב.

יעקב ליצמן: אם אקבל הודעה שזה סודר אין צורך בישיבה ונבטל אותה.

יעקב ליצמן: אם לא יסודר, אני מודיע שביום רביעי, באותה שעה, נקיים דיון נוסף.

ראובן ריבלין: אם אתם רוצים שנגדיר את זה ככספים קואליציוניים, על דעת הקואליציה הכללית של הכנסת, פה אחד – נעשה זאת.

ראובן ריבלין: אנחנו רוצים שהדבר הזה יסתיים.

ראובן ריבלין: לא מדובר במצב שאנחנו מנסים תעלול, החלטנו כולנו שאת הדבר הזה צריך לתת בדין.

אברהם מיכאלי: האם אותו חסם שקיים היום יוסר?

יעקב ליצמן: לדעתי, יש היום התקדמות.

יעקב ליצמן: אבל היות שאנחנו לא יודעים שזאת התקדמות עד שלא סופרים את הכסף - אנחנו אומרים בתפילה: "יראו עינינו וישמח ליבנו" – אנחנו רוצים גם לראות את זה.

יעקב ליצמן: אני מקווה שעד יום רביעי זה יסודר.

ראובן ריבלין: אחרי, שבעזרת השם, הכסף יימסר, אני מציע לזק"א להתנהג בצורה כזאת שגם בפעם הבאה נוכל לעזור להם.

יעקב ליצמן: תודה רבה, אני נועל את הישיבה.